Un hamster care tranzacționează criptomonede a obținut un randament mai bun decât investitorii umani. A depășit Bitcoin și S&P 500.
Un hamster pe nume Mr. Goxx tranzacționează criptomonede dintr-o cutie concepută special pentru această activitate. Mr Goxx"alege" ce monede să cumpere sau să vândă rulând pe o roată și plimbându-se prin unul dintre cele două tuneluri instalate în cușcă. De când a început să tranzacționeze, portofoliul hamsterului a crescut cu 24%.
Investițiile în piața criptomonedelor sunt pentru oricine. O demonstrează un hamster care tranzacționează criptomonede și a reușit să obțină profit.Hamsterul Mr Goxx, a cărui activitate este difuzată în direct 24 de ore din 24, tranzacționează mai multe criptomonede din 12 iunie, iar până acum rezultatele sale au fost impresionante. Vineri, portofoliul său înregistra o creștere de 24 de procente, informează Business Insider. Performanța domnului Goxx depășește bitcoinul și indicele S&P 500 în aceeași perioadă de timp, scrie sursa citată.Foto: RedditÎngrijitorul domnului Goxx a construit "Goxx Box", care oferă hamsterului posibilitatea de a efectua diverse exerciții, prin care apoi execută tranzacții specifice pieței criptomonedelor.I have instructed my human business partner to get me a decent computer setup for my office. Best of all: It’s safe to eat #hamster #Crypto #CryptoNews #trading pic.twitter.com/O3kXJjXV9Y — mrgoxx (@mrgoxx) July 16, 2021 Hamsterul poate intra în "biroul său" ori de câte ori vrea să facă tranzacții.Primul pas pe care trebuie să-l facă Goxx este să alerge pe "roata de intenție", pentru a alege care dintre cele 30 de criptomonede să fie tranzacționate. Apoi, hamsterul trece printr-unul din cele două "tuneluri de decizie", care declanșează fie cumpărarea, fie vânzarea tranzacției criptomonedei alese.Portofoliul inițial al hamsterului a fost echivalentul în euro a 390 dolari, informează Business Insider, care citează Protos. Potrivit îngrijitorului său, tranzacțiile pe care le face hamsterul sunt setate automat la valoarea de 20 de euro."Există planuri de a-i oferi domnului Goxx mai mult control și de a-i permite să își aleagă intenționat suma de cumpărare dacă interesul pentru canalul său continuă să crească", a declarat proprietarul hamsterului pentru Protos.În ciuda haosului aparent care guvernează tranzacțiile pe care le face, Mr Goxx a generat până acum profituri de 77 de euro, depășind randamentul marilor jucători precum Warren Buffet sau indicele S&P. Portofoliul său a atins un maxim de aproape 580 de dolari la mijlocul lunii septembrie, când performanța sa a crescut cu aproape 50% în mai puțin de trei luni.